

Védőoltással a fertőző agyhártyagyulladás és szepszis ellen

Tájékoztatjuk a Tisztelt Szülőket, hogy a Budapest Főváros X. kerület Kőbányai Önkormányzat Képviselő-testülete a támogatott oltások körét bővítette a meningococcus baktérium által okozott fertőző agyhártyagyulladás és szepszis elleni négykomponensű védőoltással.

A 2017. évben ingyenes védőoltásra az a kőbányai lakóhellyel rendelkező és lakóhelyén életvitelszerűen tartózkodó gyermek jogosult, aki a 2016. évben töltötte be a 10. életévét.

A védőoltás igénylése iránti kérelmet 2017. január 1-jétől – 2017. február 15-éig lehet benyújtani a Kőbányai Önkormányzat Humánszolgáltatási Főosztály Szociális és Egészségügyi Osztályán.

Bővebb információt a 4338-332-es telefonszámon Barta Erika egészségügyi referens nyújt.

 A védőoltásról tájékoztató és a jelentkezési lap elérhető a www.kobanya.hu honlapon.

